ข้อกำหนดบริษัทท่าอากาศยานไทย จำกัด (มหาชน)ว่าด้วยข้อมูลข่าวสารของบริษัทท่าอากาศยานไทย จำกัด (มหาชน)พ.ศ.๒๕๖๐ โดยที่พระราชบัญญัติข้อมูลข่าวสารของราชการ พ.ศ. ๒๕๔๐บัญญัติให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับเพื่อรักษาความปลอดภัยของเอกสารและความเป็นระเบียบเรียบร้อยในการให้ประชาชนเข้าตรวจดูข้อมูลข่าวสารดังกล่าวอาศัยอำนาจตามความในข้อ ๕๔ (๕) ของข้อบังคับบริษัท ท่าอากาศยานไทยจำกัด (มหาชน) กรรมการผู้อำนวยการใหญ่จึงออกข้อกำหนดไว้ดังนี้ข้อ ๑ ข้อกำหนดนี้เรียกว่าข้อกำหนดบริษัท ท่าอากาศยานไทย จำกัด (มหาชน)ว่าด้วยข้อมูลข่าวสารของบริษัท ท่าอากาศยานไทย จำกัด (มหาชน) พ.ศ. ๒๕๖๐ข้อ ๒[๑] ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อกำหนดบริษัท ท่าอากาศยานไทยจำกัด (มหาชน)ว่าด้วยการปฏิบัติงานให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๕๘ข้อ ๔ ในข้อกำหนดนี้ทอท. หมายความว่า บริษัทท่าอากาศยานไทย จำกัด (มหาชน)กรรมการผู้อำนวยการใหญ่ หมายความว่ากรรมการผู้อำนวยการใหญ่ ทอท.ส่วนงาน หมายความว่า ส่วนงานตามระเบียบว่าด้วยการกำหนดส่วนงานและหน้าที่ความรับผิดชอบของส่วนงานของ ทอท.ข้อมูลข่าวสารของ ทอท. หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของทอท.ศูนย์ข้อมูลข่าวสาร หมายความว่าศูนย์ข้อมูลข่าวสารของ ทอท.คณะกรรมการ หมายความว่าคณะกรรมการข้อมูลข่าวสารของ ทอท.ข้อ ๕ ให้กรรมการผู้อำนวยการใหญ่รักษาการตามข้อกำหนดนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามข้อกำหนดนี้ในกรณีที่มีปัญหาเกี่ยวกับการปฏิบัติตามข้อกำหนดนี้ ให้กรรมการผู้อำนวยการใหญ่เป็นผู้วินิจฉัยชี้ขาดคำวินิจฉัยนั้นให้เป็นที่สุดหมวด๑คณะกรรมการข้อมูลข่าวสารของทอท. ข้อ ๖ ให้มีคณะกรรมการข้อมูลข่าวสารของทอท. ประกอบด้วย รองกรรมการผู้อำนวยการใหญ่ (สายงานทรัพยากรบุคคลและอำนวยการ)เป็นประธานกรรมการ ผู้ช่วยกรรมการผู้อำนวยการใหญ่ (สายกฎหมาย) เป็นกรรมการโดยมีผู้อำนวยการสถาบันวิทยาการท่าอากาศยานเป็นกรรมการและเลขานุการผู้อำนวยการส่วนสารสนเทศและข้อมูลข่าวสาร สถาบันวิทยาการท่าอากาศยานและผู้อำนวยการส่วนระเบียบองค์กร ฝ่ายนิติการ เป็นผู้ช่วยเลขานุการข้อ ๗ ให้คณะกรรมการมีอำนาจหน้าที่ดังต่อไปนี้(๑) กำหนดหลักเกณฑ์หรือมาตรการเกี่ยวกับการบริหาร การจัดระบบการขออนุญาตและการบริการข้อมูลข่าวสาร(๒) กำหนดหลักเกณฑ์ เงื่อนไขและขอบเขตการเปิดเผยข้อมูลข่าวสารของ ทอท. นอกเหนือจากที่กำหนดไว้ในข้อกำหนดนี้(๓) กำหนดประเภทข้อมูลข่าวสารของทอท. ที่ควรจัดเก็บไว้ หรือส่งไปยังหอจดหมายเหตุแห่งชาติหรือหน่วยงานอื่นของรัฐ(๔) พิจารณาปัญหาหรืออุปสรรครวมทั้งเสนอแนวทางในการแก้ไขปัญหาหรืออุปสรรคที่เกี่ยวกับการดำเนินการตามข้อกำหนดนี้(๕)พิจารณาวินิจฉัยเปิดเผยหรือไม่เปิดเผยข้อมูลข่าวสาร ตามข้อ ๑๕ วรรคสอง(๖) แต่งตั้งคณะอนุกรรมการหรือคณะทำงานเพื่อช่วยปฏิบัติการในเรื่องใด ๆ ตามที่คณะกรรมการมอบหมาย(๗) แจ้งให้ส่วนงานให้ความร่วมมือเพื่อดำเนินการใด ๆที่เกี่ยวกับการปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐และระเบียบว่าด้วยการรักษาความลับของทางราชการ พ.ศ. ๒๕๔๔ให้เป็นไปด้วยความเรียบร้อย(๘) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๙)ดำเนินการอื่นใดตามที่กรรมการผู้อำนวยการใหญ่มอบหมายข้อ ๘ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ มติของคณะกรรมการทุกเรื่องต้องรายงานให้กรรมการผู้อำนวยการใหญ่ทราบจึงจะดำเนินการตามมตินั้นได้หมวด๒ศูนย์ข้อมูลข่าวสารของทอท. ข้อ ๑๐ ให้มีศูนย์ข้อมูลข่าวสารของ ทอท.เพื่อเป็นสถานที่สำหรับประชาชนสามารถใช้ในการค้นหาและศึกษาข้อมูลข่าวสารได้สะดวกตามสมควรและมอบหมายเจ้าหน้าที่รับผิดชอบข้อมูลข่าวสารภายในศูนย์ข้อมูลข่าวสารข้อ ๑๑ ให้แต่ละส่วนงานจัดแยกประเภทข้อมูลข่าวสารที่อยู่ในความครอบครองหรือควบคุมดูแลโดยให้แยกประเภทข้อมูลข่าวสารตามพระราชบัญญัติข้อมูลข่าวสารของราชการ พ.ศ. ๒๕๔๐ดังนี้(๑) ข้อมูลข่าวสารที่ลงพิมพ์ในราชกิจจานุเบกษาตามมาตรา ๗(๒) ข้อมูลข่าวสารที่จัดไว้ให้ประชาชนเข้าตรวจดูได้ตามมาตรา ๙(๓) ข้อมูลข่าวสารอื่น ตามมาตรา ๑๑การจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้ตามมาตรา๑๔ หรือเป็นข้อมูลข่าวสารที่อาจมีคำสั่งมิให้เปิดเผยตามมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ หรือไม่ด้วยให้แต่ละส่วนงานจัดส่งข้อมูลข่าวสารตาม (๑) และ (๒)ไปยังศูนย์ข้อมูลข่าวสารเพื่อพิจารณาดำเนินการในส่วนที่เกี่ยวข้องตามพระราชบัญญัติข้อมูลข่าวสารของราชการพ.ศ. ๒๕๔๐ให้เจ้าหน้าที่ที่ได้รับมอบหมายในศูนย์ข้อมูลข่าวสารจัดทำดัชนีข้อมูลข่าวสารตามวรรคหนึ่งที่มีรายละเอียดเพียงพอสำหรับประชาชนสามารถค้นหาข้อมูลข่าวสารได้เอง ซึ่งอาจจัดทำเป็นระบบอิเล็กทรอนิกส์หรือเอกสารอื่นใดที่มีความสะดวกในการสืบค้นและมีการควบคุมความปลอดภัยของระบบก็ได้และให้จัดทำข้อมูลและสถิติการขอตรวจดูข้อมูลข่าวสารของทอท. ตามข้อกำหนดนี้ แล้วรายงานให้ประธานกรรมการข้อมูลข่าวสารของ ทอท.ทราบทุกเดือนหมวด๓วิธีการปฏิบัติต่อข้อมูลข่าวสารลับ ข้อ ๑๒ การปฏิบัติต่อข้อมูลข่าวสารลับมิให้รั่วไหลและการเปิดเผยข้อมูลข่าวสารลับของ ทอท.ให้ปฏิบัติตามระเบียบว่าด้วยการรักษาความลับของทางราชการ พ.ศ. ๒๕๔๔ และกฎหมายหรือระเบียบอื่น ๆ ที่เกี่ยวข้องโดยเคร่งครัดให้ ทอท.จัดทำระเบียบ คำสั่ง ประกาศหรือหลักปฏิบัติอื่นใดให้สอดคล้องกับระเบียบ ว่าด้วยการรักษาความลับของทางราชการพ.ศ. ๒๕๔๔ และกฎหมาย หรือระเบียบอื่น ๆ ที่เกี่ยวข้องได้ตามความเหมาะสมหมวด๔การขอข้อมูลข่าวสารและการอนุญาต ข้อ ๑๓ ผู้ใดประสงค์จะเข้าตรวจดูหรือขอสำเนาหรือขอสำเนาที่มีคำรับรองถูกต้องของข้อมูลข่าวสารให้ยื่นคำขอเป็นหนังสือด้วยตนเองตามแบบที่คณะกรรมการกำหนดต่อเจ้าหน้าที่ของศูนย์ข้อมูลข่าวสารหรือยื่นต่อส่วนงานที่ครอบครองหรือควบคุมดูแลข้อมูลข่าวสารนั้นนอกจากวิธีการตามวรรคหนึ่ง ผู้ยื่นคำขออาจขอทางโทรสาร หรือวิธีอื่นใดเช่น จดหมายอิเล็กทรอนิกส์ เป็นต้น หากเป็นข้อมูลข่าวสารตามมาตรา ๑๑แห่งพระราชบัญญัติข้อมูลข่าวสารของราชการ พ.ศ. ๒๕๔๐จะต้องเป็นกรณีจำเป็นหรือเร่งด่วนในกรณีการขอข้อมูลข่าวสารจากส่วนงานโดยตรงให้ส่วนงานดังกล่าวแจ้งการขอข้อมูลข่าวสารให้ศูนย์ข้อมูลข่าวสารทราบเป็นหลักฐานด้วยข้อ ๑๔ ให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรือส่วนงานอื่นและให้ดำเนินการดังต่อไปนี้(๑)กรณีที่ข้อมูลข่าวสารอยู่ในความครอบครองหรือควบคุมดูแลของศูนย์ข้อมูลข่าวสารให้เสนอเรื่องต่อบุคคลตามข้อ๑๕ (๑) พิจารณา(๒)กรณีที่ข้อมูลข่าวสารอยู่ในความครอบครองหรือควบคุมดูแลของส่วนงานอื่น ให้ประสานไปยังส่วนงานดังกล่าวเพื่อดำเนินการให้บุคคลผู้มีอำนาจอนุญาตตามข้อ ๑๕ (๒) พิจารณาข้อ ๑๕ ให้บุคคลดังต่อไปนี้เป็นผู้มีอำนาจให้ตรวจดูหรือขอสำเนาหรือขอสำเนาที่มีคำรับรองถูกต้องของข้อมูลข่าวสารของทอท.(๑) ผู้อำนวยการส่วนสารสนเทศและข้อมูลข่าวสารสถาบันวิทยาการท่าอากาศยาน หรือผู้ซึ่งได้รับมอบหมายสำหรับข้อมูลข่าวสารของ ทอท.ที่อยู่ในความครอบครองหรือควบคุมดูแล ของศูนย์ข้อมูลข่าวสาร(๒) ผู้อำนวยการส่วนหรือเทียบเท่าขึ้นไปหรือผู้ซึ่งได้รับมอบหมาย สำหรับข้อมูลข่าวสารของ ทอท.ที่อยู่ในความครอบครองหรือควบคุมดูแลของส่วนงานในสังกัดของตนในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้บุคคลตามวรรคหนึ่งเสนอเรื่องพร้อมความเห็นเบื้องต้นต่อคณะกรรมการเพื่อวินิจฉัยข้อ ๑๖ ในกรณีที่ผู้มีอำนาจอนุญาตตามข้อ ๑๕มีคำสั่งอนุญาต ให้ผู้ยื่นคำขอตรวจดูหรือขอสำเนา หรือขอสำเนาที่มีคำรับรองถูกต้องของข้อมูลข่าวสารนั้นได้ที่ศูนย์ข้อมูลข่าวสารหรือส่วนงานที่ครอบครอง หรือควบคุมดูแลข้อมูลข่าวสารนั้น แล้วแต่กรณีในกรณีที่ข้อมูลข่าวสารอยู่ในความครอบครองหรือควบคุมดูแลของส่วนงานอื่นหากศูนย์ข้อมูลข่าวสารร้องขอให้ส่วนงานนั้นจัดส่งข้อมูลข่าวสาร หรือสำเนาข้อมูลข่าวสารให้แก่ศูนย์ข้อมูลข่าวสารเพื่อให้ผู้ยื่นคำขอตรวจดูหรือรับสำเนาข้อมูลข่าวสารนั้นข้อ ๑๗ ในกรณีผู้ยื่นคำขอข้อมูลข่าวสารประสงค์ให้รับรองสำเนาถูกต้องของข้อมูลข่าวสารให้เจ้าหน้าที่ของศูนย์ข้อมูลข่าวสารหรือส่วนงานที่เป็นเจ้าของข้อมูลข่าวสาร ตั้งแต่ระดับ ๖ขึ้นไปเป็นผู้ลงนามรับรองสำเนาถูกต้อง โดยลงลายมือชื่อพร้อมทั้งชื่อตัว ชื่อสกุลและตำแหน่งตลอดจนวันเดือนปีให้ชัดเจนข้อ ๑๘ ในกรณีที่ผู้มีอำนาจอนุญาตตามข้อ ๑๕มีคำสั่งไม่เปิดเผยข้อมูลข่าวสาร ให้แจ้งคำสั่งพร้อมเหตุผลให้ผู้ยื่นคำขอทราบภายในสามวันทำการนับแต่วันที่มีคำสั่งและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามพระราชบัญญัติข้อมูลข่าวสารของราชการพ.ศ. ๒๕๔๐ ด้วยข้อ ๑๙ ข้อมูลข่าวสารใดหากมีกฎหมาย ระเบียบ ประกาศคำสั่ง หรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมายระเบียบ ประกาศ คำสั่ง หรือมติคณะรัฐมนตรีดังกล่าวด้วยหมวด๕การบริการข้อมูลข่าวสาร ข้อ ๒๐ ให้ศูนย์ข้อมูลข่าวสารมีหน้าที่ให้บริการข้อมูลข่าวสารตามข้อกำหนดนี้และประสานงานกับส่วนงานเพื่อประโยชน์ในการปฏิบัติตามระเบียบนี้รวมทั้งมีอำนาจและหน้าที่ดำเนินการดังนี้(๑) รวบรวมข้อมูลข่าวสารที่ถูกต้องทันสมัยและที่เปิดเผยได้ไว้เพื่อจำหน่ายหรือจ่ายแจก(๒) อำนวยความสะดวกและให้คำแนะนำแก่ผู้ยื่นคำขอ(๓)ข้อมูลข่าวสารใดที่ไม่สามารถเปิดเผยได้ให้แจ้งผู้ยื่นคำขอทราบพร้อมเหตุผล(๔)ประสานงานกับส่วนงานที่เกี่ยวข้องเพื่ออำนวยความสะดวกในการให้ข้อมูลข่าวสาร(๕) กำหนดหลักเกณฑ์วิธีปฏิบัติในการขอข้อมูลข่าวสารข้อ ๒๑ เมื่อมีผู้มาติดต่อขอข้อมูลข่าวสารด้วยตนเองที่ศูนย์ข้อมูลข่าวสารให้ผู้ยื่นคำขอกรอกแบบการขอใช้บริการข้อมูลข่าวสารตามแบบท้ายข้อกำหนดนี้หากผู้ยื่นคำขอไม่ประสงค์จะกรอกแบบดังกล่าวให้เจ้าหน้าที่ของศูนย์ข้อมูลข่าวสารเป็นผู้ดำเนินการกรอกแบบการขอใช้บริการข้อมูลข่าวสารแทนและให้ผู้ยื่นคำขอลงนามก่อนนำเสนอผู้อำนวยการส่วนสารสนเทศและข้อมูลข่าวสารสถาบันวิทยาการ ท่าอากาศยาน หรือผู้ซึ่งได้รับมอบหมายพิจารณาดำเนินการต่อไปกรณีผู้มาติดต่อขอข้อมูลข่าวสารด้วยตนเองที่ส่วนงานให้ผู้ยื่นคำขอกรอกแบบการขอใช้บริการข้อมูลข่าวสารตามแบบท้ายข้อกำหนดนี้หากผู้ยื่นคำขอไม่ประสงค์จะกรอกแบบดังกล่าวให้เจ้าหน้าที่ของส่วนงานเป็นผู้ดำเนินการกรอกแบบการขอใช้บริการข้อมูลข่าวสารแทนและให้ผู้ยื่นคำขอลงนามก่อนนำเสนอหัวหน้าส่วนงานหรือผู้ได้รับมอบหมายพิจารณาดำเนินการต่อไปในกรณีการขอข้อมูลข่าวสารทางโทรสารหรือวิธีการอื่นใดนอกจากการติดต่อด้วยตนเองตามวรรคหนึ่งและวรรคสองให้เจ้าหน้าที่ของศูนย์ข้อมูลข่าวสาร หรือเจ้าหน้าที่ของส่วนงานเป็นผู้ดำเนินการกรอกแบบการขอใช้บริการข้อมูลข่าวสารตามแบบท้ายข้อกำหนดนี้และให้หมายเหตุไว้ด้วยว่าเป็นการขอโดยวิธีใดแล้วนำเสนอผู้มีอำนาจตามวรรคแรกหรือวรรคสองพิจารณาดำเนินการต่อไปข้อ ๒๒ ในการดำเนินการตามข้อ ๒๑ให้ศูนย์ข้อมูลข่าวสารและส่วนงาน จัดเก็บสถิติผู้มาติดต่อขอข้อมูลข่าวสารทุกกรณีและให้ส่วนงานจัดส่งสถิติดังกล่าวพร้อมสำเนาแบบการขอใช้บริการข้อมูลข่าวสารให้แก่ศูนย์ข้อมูลข่าวสารภายในเดือนกันยายนของทุกปี และให้ศูนย์ข้อมูลข่าวสารรวบรวมสถิติของผู้มาติดต่อขอข้อมูลข่าวสารทั้งหมด รายงานต่อคณะกรรมการข้อมูลข่าวสารของราชการสำนักงานปลัดสำนักนายกรัฐมนตรี และกระทรวงคมนาคมต่อไปข้อ ๒๓ ให้ศูนย์ข้อมูลข่าวสารหรือส่วนงานดำเนินการในการให้ข้อมูลข่าวสารดังนี้(๑) ให้ข้อมูลข่าวสารที่เปิดเผยได้ตามที่กำหนดในพระราชบัญญัติข้อมูลข่าวสารของราชการพ.ศ. ๒๕๔๐ แก่ผู้ยื่นคำขอโดยแจ้งให้ผู้ยื่นคำขอมาลงนามเพื่อรับเอกสารที่ร้องขอโดยเร็ว(๒) ในกรณีที่ข้อมูลข่าวสารใดที่ศูนย์ข้อมูลข่าวสารหรือส่วนงานไม่สามารถใช้ดุลพินิจพิจารณาได้ว่าจะเปิดเผยได้หรือไม่ ให้ส่งข้อมูลข่าวสารนั้นเสนอคณะกรรมการเพื่อพิจารณาวินิจฉัยว่าสามารถเปิดเผยได้หรือไม่(๓)อำนวยความสะดวกและหรือประสานงานกับส่วนงานที่เกี่ยวข้องเพื่อขอข้อมูลข่าวสารในกรณีที่ไม่มีข้อมูลข่าวสารอยู่ที่ส่วนงานนั้นข้อ ๒๔ ในกรณีที่มีคำขอสำเนาและทอท. อนุญาตให้ทำสำเนาได้ ให้พนักงาน ทอท. ตามข้อ ๑๕ หรือข้อ ๑๗ แล้วแต่กรณีจัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้น ให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการ ในกรณีที่มีเหตุจำเป็นอาจขยายระยะเวลาออกไปได้แต่ต้องไม่เกินสามสิบวันทำการในการดำเนินการตามวรรคหนึ่งผู้ยื่นคำขออาจขอให้ส่งสำเนาหรือสำเนาที่มีคำรับรองถูกต้องของข้อมูลข่าวสารทางไปรษณีย์ลงทะเบียนตอบรับโดยชำระค่าใช้จ่ายในการจัดส่งตามที่คณะกรรมการกำหนดไว้ก็ได้ข้อ ๒๕ ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามหลักเกณฑ์ที่คณะกรรมการข้อมูลข่าวสารของราชการกำหนดบทเฉพาะกาล ข้อ ๒๖ การใดที่อยู่ในระหว่างดำเนินการและยังไม่แล้วเสร็จในวันที่ข้อกำหนดนี้มีผลใช้บังคับให้ดำเนินการต่อไปจนกว่าจะดำเนินการแล้วเสร็จหรือจนกว่าจะสามารถดำเนินการตามข้อกำหนดนี้ได้ประกาศ ณ วันที่ ๒๐ กันยายน พ.ศ. ๒๕๖๐นิตินัย ศิริสมรรถการกรรมการผู้อำนวยการใหญ่พรวิภา/อัญชลี/จัดทำ๒๑พฤศจิกายน ๒๕๖๐นุสรา/ตรวจ๓๑สิงหาคม ๒๕๖๑[๑]ราชกิจจานุเบกษา เล่ม ๑๓๔/ตอนที่ ๙๒ ง/หน้า ๓๙๖/๑๖พฤศจิกายน ๒๕๖๐